நூறுநாள் வேலைத்திட்டம் (NREGA) தொடர்பாக அவையில் நடைபெற்ற விவாதம் கவனத்தை ஈர்க்கிறது. நூறுநாள் வேலைத்திட்டம் என்பது நம் நாட்டிற்கு ஒரு கனவுத்திட்டம் போன்றது. அது நீடிக்க வேண்டும் என்பதே நமது ஆவல். அது நடைபெறும் முறையில் மாற்றங்கள் அவசியம் என்பதை நாம் அறியவேண்டும். பொதுவாகவே, அனைத்து பகுதி விவசாயிகளும் குற்றம் சாட்டுவது கூலி ஆட்கள் பற்றாக்குறை. இந்தத் திட்டம் பயிர் அறுவடை காலத்தில் நடைமுறைப்படுத்தப் படாது என்று அறிவித்தாலும் அது பெயரளவே உள்ளது. தவிற கேள்விப்பட்ட வரையில் குறிப்பிட்ட ஒரு நபருக்கு குறிப்பிட்ட நாள் வரை வேலை தந்துமுடித்தாலும், அதே நபருக்கு திரும்ப பணி வழங்கப்படுவதாகத் தெரிகிறது. அது செல்வாக்கோ பிற பிரச்சினைகளோ என்று நாம் அரசியல் பேசாவிட்டாலும், NREGA படி நடக்கும் பணிகளின் தரம் அவ்வாறு இருக்கிறது. நான்கு விரட்கடை தோண்டிவிட்டு குளத்தைத் தூர்வார்வதாக கணக்கு காட்டி இருக்கிறோம். அதற்கு ஆன செலவிற்கு எந்திரத்தின் மூலம் அந்தப் பணியை மேற்கொண்டால் சிறப்பான முறையில் முடிந்திருக்கும் என்பது நமது யோசனை. பணியாளர் நேரங்களில் ஒரு ஒழுங்குமுறை என்பது இருப்பதாகத் தெரியவில்லை. இந்தக் கறைகள் களைவதற்காக கண்காணிப்புக் குழுக்கள் ஏற்படுத்தப்படும் என்று செய்திகளில் படித்தோம். அது பற்றி தெரியவில்லை.